Helikopteri me energji njerëzore synon rekord
Një ekip studentësh nga Universiteti i Merilandit duan të thyejnë kufizimet e njeriut në aeronautikë
Në vitin 1980, Shoqata Amerikane e Helikopterëve njoftoi një çmim për njeriun e parë që do të ndërtonte një helikopter ku njeriu do të ishte motori i tij. Çmimi Sikorsky prej 250 mijë dollarësh do të jepej për atë mjet që do të fluturonte për 60 sekonda dhe do të ngrihej deri në tre metra lartësi. Kanë kaluar 13 vjet dhe çmimi nuk e ka marrë askush, por një ekip studentësh të Universitetit të Merilandit ka besimin se do ta fitojë atë. Gamera II por provon veten. Ajo që dukej e paarritshme kur manaxheri i projektit William Staruk filloi studimet pasuniversitare në Universitetin e Merilandit tre vjet më parë, tani duket më pranë. Ekipi ka 50 vullnetarë. Mjeti është ndërtuar prej një përbërje materialesh mikro-karboni, dhe materiale të tjera të lehta. Ndryshe nga helikopterët e zakonshëm, helikat janë poshtë mjetit dhe sillen afër tokës. Piloti i duhur për testin është i hollë dhe i fortë, Colin Gore. Kur piloti u jep pedaleve me duar dhe këmbë, ai vë në lëvizje helikat dhe helikopteri fillon të fluturojë. Në ditët e provave, studentja Elizabeth Weiner ndihmon në drejtimin e pilotit dhe ekipit. E zhgënjyer nga arritjet vetëm pak javë më parë, ajo së bashku me zotin Staruk po inspektojnë dëmet në depon e kampusit. Pavarësisht pengesave të fundit, Staruk dhe Weiner pajtohen se projekti ka qënë thellësisht i kënaqëshëm. Kjo përpjekje vjen katër vite pasi ata u sfiduan që të hynin në garë nga profesori i aeronautikës Indrejit Chopra. Ai ndjehet krenat për arritjet e tyre. Piloti Colin Gore është gati. Ekipi Gamera II planifikon të bëjë një përpjekje tjetër për çmimin Sikorsky për helikopterin e vënë në punë me energji njerëzore brenda dy muajve të ardhëshëm.